Käes on jõudnud aeg, mil peab hakkama küüslauku tarbima. Tegelikult tahtsin  kergemat teed pidi minna ja osta poest küüslauguleiba aga õnneks või kahjuks neid poeriiulitelt ei leidnud.  Kui varem olen neid teinud musta leiva ja õliga pannil, siis seekord sai tehtud seemneleivaga ja hoopis ahjus. Ja väga head tulid, sest seemned olid röstinud leivas ja koos küüslauguga oli ülimõnus.       Kogus:  pool pätsi jassi seemneleiba  õli leivaviilude määrimiseks  küüslauku    Viiuta leivad, aseta viilud/ribad küpsetuspaberiga kaetud ahjuplaadile. Pintselda õliga ja küpseta ahjus 175 kraadi juures 30-45 minutit. Võta soojalt ahjust ja  hõõru küüslauguküünega kokku.